|  |  |  |  |
| --- | --- | --- | --- |
| Slika na kojoj se prikazuje simbol, zastava  Opis je automatski generiran | |  | Slika na kojoj se prikazuje grafika, grafički dizajn, Font, logotip  Opis je automatski generiran |
| REPUBLIKA HRVATSKA  KARLOVAČKA ŽUPANIJA | |  |
| Slika na kojoj se prikazuje tekst, emblem, grb, značka  Opis je automatski generiran | GRAD KARLOVAC |  |

**GRADSKO VIJEĆE**

KLASA:

URBROJ:

Karlovac,

**PRIJEDLOG**

Na temelju članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19,144/20), članaka 98., stavka 3. Zakona o odgoju i obrazovanju u osnovnoj i srednjoj školi (Narodne novine 92/10, 105/10, 90/11,86/12, 126/12, 94/13, 152/14, 07/17, 68/18, 98/19, 64/20, 151/22, 155/23 i 156/23 ) i članaka 34. i 97. Statuta Grada Karlovca (Glasnik Grada Karlovca broj 9/21 - potpuni tekst, 10/22), Gradsko vijeće Grada Karlovca na \_\_\_ sjednici održanoj dana \_\_\_\_\_\_\_\_\_\_\_\_\_\_\_ 2024. godine donijelo je

**ODLUKU**

I.

Daje se suglasnost na prijedlog teksta Statuta Osnovne škole Skakavac kako stoji u tekstu koji se nalazi u prilogu ove Odluke i čini njezin sastavni dio.

II.

Ova Odluka objavit će se u Glasniku grada Karlovca, a izvornik teksta Statuta neće se objaviti, nego će se pohraniti uz izvornik ove Odluke.

PREDSJEDNIK

GRADSKOG VIJEĆA GRADA KARLOVCA

Marin Svetić, dipl.ing.šum.

**OBRAZLOŽENJE**

Člankom 98. Zakona o odgoju i obrazovanju u osnovnoj i srednjoj školi (Narodne novine 92/10, 105/10, 90/11,86/12, 126/12, 94/13, 152/14, 07/17, 68/18, 98/19, 64/20, 151/22, 155/23 i 156/23) određeno je da školska ustanova ima statut kojim se pobliže određuje ustrojstvo, ovlasti i način odlučivanja tijela školske ustanove te druga pitanja važna za obavljanje djelatnosti i poslovanja školske ustanove sukladno zakonu i aktu o osnivanju. Statut donosi školski odbor uz prethodnu suglasnost osnivača. Posljednjim Zakonom o izmjenama i dopunama Zakona o odgoju i obrazovanju u osnovnoj i srednjoj školi („Narodne novine“ 156/23) utvrđena je obveza školskih ustanova da usklade odredbe statuta i drugih općih akata u roku od 90 dana od dana njegova stupanja na snagu.

Školski odbor Osnovne škole Skakavac, na sjednici održanoj dana 14. ožujka 2024. godine, KLASA: 600-04/24-01/12, URBROJ: 2133-68-24-2 donio je prijedlog Statuta škole te isti dostavio radi dobivanja prethodne suglasnosti.

Zbog izmjena i dopuna navedenog Zakona, Škola je predložila donošenje novog statuta koji se usklađuje sa zakonskim odredbama. Odredbe koje se odnose na usklađenje statuta s posljednjim izmjenama i dopunama Zakona odnose se na odredbe kao što su reguliranje upisa djece u prvi razred, reguliranje školovanja djece s većim motoričkim teškoćama ili kroničnim bolestima, obveza vođenja pedagoške dokumentacije i evidencije u elektroničkom obliku, prava i obveze roditelja u pogledu evidencije izostanaka putem e-Dnevnika, reguliranje polaganja popravnog ili predmetnog ispita odnosno razrednog ispita u slučaju nemogućnosti polaganja istih u roku do 15. listopada tekuće godine te ostalih zakonskih odredbi.

Do usklađivanja općih akata škole s ovim statutom primjenjivat će se važeći opći akti škole osim odredbi koje su u suprotnosti sa statutom i zakonom.

Predlaže se Gradskom vijeću davanje suglasnosti na predloženi tekst Statuta.

Pripremio:

Upravni odjel za društvene djelatnosti

PROČELNICA

Draženka Sila-Ljubenko, prof.