GRADSKO VIJEĆE

KLASA:

URBROJ:

Karlovac, \_\_\_\_\_\_\_\_\_\_\_ 2024. godine

Na temelju članka 7. stavka 1. točke 2. i članka 12. stavka 3. Zakona o ustanovama („Narodne novine“ br. 76/93, 29/97, 47/99, 35/08, 127/19, 151/22), članka 35. točke 5. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20), na temelju članaka 34. i 97. Statuta Grada Karlovca („Glasnik Grada Karlovca“ broj 9/21 – potpuni tekst, 10/22) i Suglasnosti Ministarstva poljoprivrede, KLASA: 324-01/24-01/88 URBROJ: 525-12/734-24-2, od dana 21. ožujka 2024. godine, Gradsko vijeće grada Karlovca je na \_\_\_ sjednici održanoj dana \_\_\_\_\_\_\_\_\_\_2024. godine donijelo sljedeću

ODLUKU

**o osnivanju Javne ustanove AQUATIKA - SLATKOVODNI AKVARIJ KARLOVAC**

**Članak 1.**

''Osniva se javna ustanova AQUATIKA - SLATKOVODNI AKVARIJ KARLOVAC za predstavljanje i zaštitu životinja i njihovih staništa kroz edukaciju i rekreaciju posjetilaca (u daljnjem tekstu: Ustanova).

Sjedište Ustanove je u Karlovcu, Grad Karlovac, Ulica Branka Čavlovića Čavleka 1 A.

Skraćeni naziv Ustanove je: Javna ustanova AQUATIKA - SLATKOVODNI AKVARIJ KARLOVAC.

Osnivač Ustanove je Grad Karlovac, OIB: 25654647153, Banjavčićeva 9, Karlovac (u daljnjem tekstu: Osnivač).''

Izrazi koji se koriste u ovoj Odluci a imaju rodno značenje, koriste se neutralno i odnose se jednako na muški i ženski rod.

**Članak 2.**

Ustanova iz članka 1. ove Odluke osnovana je u okviru projekta „Slatkovodni akvarij i muzej rijeka – KAquarium“ (u daljnjem tekstu: Projekt) koji je odobren za financiranje prema uvjetima 4. Poziva Sheme dodjele bespovratnih sredstava za poslovnu infrastrukturu u okviru Operativnog programa Regionalna konkurentnost 2007.-2013. (RC.1.1.05) i temeljem Ugovora o dodjeli bespovratnih sredstava za projekte koji su financirani iz strukturnih fondova i kohezijskog fonda EU u sklopu programa 2007.-2013. (Referentna oznaka: RC.1.1.05-0050) (u daljnjem tekstu: Ugovor), sklopljenom 29. rujna 2014. godine između Ministarstva regionalnog razvoja i fondova Europske unije, Središnje agencije za financiranje i ugovaranje i Grada Karlovca.

Ustanova je osnovana sukladno Elementu 2 Projekta ''Stvaranje nematerijalnih uvjeta za rad KAquariuma'' te čini njegov sastavni dio.

**Članak 3.**

Djelatnosti Ustanove su:

* djelatnost zoološkog vrta,
* djelatnost akvarija,
* pripremanje i usluživanje jela, pića i napitaka i pružanje usluga smještaja,
* pripremanje jela, pića i napitaka za potrošnju na drugom mjestu sa ili bez usluživanja (u prijevoznom sredstvu, na priredbama i slično) i opskrba tim jelima, pićima i napitcima (catering)
* kupnja i prodaja robe,
* pružanje usluga u trgovini,
* obavljanje trgovačkog posredovanja na domaćem i inozemnom tržištu,
* izdavačka djelatnost,
* organiziranje savjetovanja, seminara, poduka, prezentacija, kongresa, promocija, zabavnih manifestacija, izložaba i tribina.

**Članak 4.**

U okviru svoje djelatnosti iz članka 3. ove Odluke Ustanova obavlja:

* predstavljanje i zaštitu životinja i njhovih staništa kroz edukaciju i rekreaciju posjetilaca,
* osiguranje visokih standarda držanja životinja na način da ih se drži u pojedinim vrstama prilagođenom i obogaćenom prostoru tj. u uvjetima koji zadovoljavaju biološke potrebe pojedinih vrsta i oponašaju njihova prirodna staništa,
* osiguranje veterinarske zaštite životinja,
* raspolaganje programom hranidbe životinja u skladu s potrebama svake držane vrste i kategorije životinja,
* vođenje evidencije o vrstama i broju životinja smještenim u zoološkom vrtu;
* prikazivanje stručnog i humanog odnosa prema životinjama,
* sudjelovanje u uzgojnim programima ugroženih vrsta,
* osiguranje zaštite ljudi (osoblja i posjetitelja) od životinja i životinja od ljudi,
* vođenje evidencije o promjenama zdravstvenog stanja i ponašanja jedinki, provedenim zdravstvenim pregledima i liječenjima te ostalim poduzetim mjerama,
* educiranje posjetitelja i podizanje svijest javnosti o značaju očuvanja životinjskih vrsta i njihova okoliša te osiguranja dobrobiti životinja, posebice predstavljanjem informacija o izloženim vrstama te njihovim prirodnim staništima,
* osiguranje prikladnih mjera kontrole populacije držanih životinja kako bi se spriječilo prekomjerno povećanje njihova broja,
* izmjenjivanje informacija koje se odnose na očuvanje vrsta i zaštitu njihove dobrobiti s drugim akvarijima,
* osiguranje da se jedinke različitih vrsta međusobno ne križaju,
* suradnju sa srodnim znanstvenim ustanovama,
* sudjelovanje na skupovima iz područja djelatnosti Ustanove u zemlji i inozemstvu,
* uzgoj životinja za potrebe izlaganja u Ustanovi,
* poticanje i organiziranje znanstveno-istraživačkog rada (koji ne uključuje pokuse na životinjama, u skladu sa Zakonom o zaštiti životinja (Narodne novine, broj 102/2017 ).

**Članak 5.**

Sredstva za osnivanje i početak rada Ustanove osigurao je Osnivač u svom proračunu.

Sukladno Ugovoru o dodjeli bespovratnih sredstava za projekte koji su financirani iz strukturnih fondova i kohezijskog fonda EU u sklopu programa 2007.-2013. (Referentna oznaka: RC.1.1.05-0050), Grad Karlovac kao Osnivač Ustanove prenio je na Ustanovu kao krajnjeg korisnika vlasništvo, kao i pravo vlasništva nad intelektualnim i industrijskim pravima povezanima s rezultatima Projekta, nad izvješćima i svim drugim dokumentima koji se odnose na Projekt.''

**Članak 6.**

Sredstva za rad i obavljanje djelatnosti Ustanove osigurat će se iz proračuna Osnivača, te iz drugih izvora u skladu sa zakonom.

Sredstva za rad koja su pribavljena od Osnivača, stečena pružanjem usluga i prodajom proizvoda ili su pribavljena iz drugih izvora čine imovinu Ustanove.

Ako u obavljanju svoje djelatnosti Ustanova ostvari dobit, ta se dobit upotrebljava isključivo za obavljanje i razvoj djelatnosti Ustanove, u skladu s ovom odlukom i Statutom Ustanove.

Osnivač može odlučiti da dobit Ustanove upotrijebi za razvoj i obavljanje istovrsne djelatnosti druge ustanove kojoj je osnivač.

**Članak 7.**

Ustanova odgovara za sve svoje obveze cijelom svojom imovinom.

Osnivač solidarno i neograničeno odgovara za obveze Ustanove.

**Članak 8.**

Ustanova ne može bez suglasnosti Osnivača steći, opteretiti ili otuđiti nekretnine.

Ustanova ne može bez suglasnosti Osnivača steći, opteretiti ili otuđiti drugu imovinu čija je vrijednost veća od 26.540,00 eura.

**Članak 9.**

Ustanova se upisuje u sudski registar Trgovačkog suda u Zagrebu, Stalna služba u Karlovcu.

Upisom u sudski registar Ustanova stječe svojstvo pravne osobe.

**Članak 10.**

Ustanovom upravlja Upravno vijeće.

Upravno vijeće ima pet (5) članova.

Četiri (4) člana Upravnog vijeća imenuje i razrješava Gradonačelnik.

Petog člana Upravnog vijeća imenovat će zaposlenici Ustanove kao svog predstavnika.

Mandat predsjednika i članova Upravnog vijeća traje četiri godine i mogu biti ponovno imenovani.

**Članak 11.**

Upravno vijeće obavlja sljedeće poslove:

1. uz suglasnost Osnivača:

- donosi Statut,

- odlučuje o promjeni djelatnosti Ustanove,

- odlučuje o osnivanju druge pravne osobe,

- odlučuje o stjecanju, opterećivanju ili otuđivanju nekretnina,

2. predlaže Osnivaču:

- imenovanje i razrješenje ravnatelja Ustanove,

- promjene naziva i sjedišta Ustanove,

- statusne promjene Ustanove,

3. samostalno donosi Odluke i obavlja sljedeće poslove:

- donosi druge opće akte utvrđene zakonom i Statutom Ustanove,

- donosi godišnji plan i program rada Ustanove, te nadzire njegovo provođenje,

- donosi financijski plan, godišnji obračun i financijska izvješća Ustanove.

Upravno vijeće razmatra i odlučuje i o drugim pitanjima u skladu sa zakonom, ovom odlukom, Statutom i drugim općim aktima Ustanove.

**Članak 12.**

Ravnatelj je poslovodni voditelj Ustanove.

Za ravnatelja može biti imenovana osoba koja ispunjava zakonom propisane uvjete.

Ravnatelja imenuje i razrješava Gradsko vijeće Grada Karlovca, na prijedlog Upravnog vijeća Ustanove.

Ravnatelj se imenuje na temelju javnog natječaja koji raspisuje Upravno vijeće Ustanove.

Ravnatelj se imenuje na četiri godine.

Ugovor o radu s ravnateljem Ustanove zaključuje Upravno vijeće.

**Članak 13.**

Za ravnatelja ustanove može se imenovati osoba koja ima završen diplomski sveučilišni studij ili

integrirani preddiplomski i diplomski sveučilišni studij ili specijalistički diplomski stručni studij ili s

njim izjednačen studij odnosno visoku stručnu spremu sukladno propisima koji su bili na snazi prije

stupanja na snagu Zakona o znanstvenoj djelatnosti i visokom obrazovanju iz znanstvenih područja:

društvene znanosti, humanističke znanosti, tehničke znanosti, biotehničke znanosti i prirodne znanosti.

Za ravnatelja može se imenovati osobu koja osim općih uvjeta određenih zakonom ispunjava i sljedeće

posebne uvjete:

− najmanje 5 godina rada na rukovodećim mjestima

− znanje jednog stranog jezika u govoru i pismu

− poznavanje rada na računalu

− radne, stručne i organizacijske sposobnosti,

− ishođenje uvjerenja nadležnog suda da se protiv podnositelja prijave ne vodi kazneni postupak (ne starije od 30 dana od posljednjeg dana roka za podnošenje prijava)

**Članak 14.**

Ravnatelj organizira i vodi rad i poslovanje Ustanove, predstavlja i zastupa Ustanovu, poduzima sve pravne radnje u ime i za račun Ustanove, odgovara za zakonitost rada Ustanove, te obavlja sve poslove koji su propisani Statutom Ustanove.

Ravnatelj može dati punomoć drugoj osobi da zastupa Ustanovu u pravnom prometu i to samo u granicama svojih ovlasti, a daje ju u obliku pisane punomoći sukladno odredbama zakona kojim se uređuju obvezni odnosi.

Punomoćnik može zastupati Ustanovu samo u granicama ovlasti i punomoći.

Osobe ovlaštene za potpisivanje financijskih dokumenata kod financijskih institucija imenuje ravnatelj.Sadržaj i trajanje punomoći određuje ravnatelj pri njenom izdavanju.

O izdavanju generalne punomoći ravnatelj je dužan izvijestiti Upravno vijeće.

**Članak 15.**

Ustanova će obavljati svoju djelatnost na temelju godišnjeg plana i programa rada koji se donosi za svaku godinu.

**Članak 16.**

Na međusobna prava i obveze Osnivača i Ustanove, a koja nisu uređena ovom odlukom, primjenjuju se odredbe Zakona o ustanovama (Narodne novine, br. (broj 76/93, 29/97, 47/99, 35/08, 127/19, 151/22), Zakona o zaštiti životinja (Narodne novine, broj 135/06, 37/13 i 125/13, 32/19), Zakona o veterinarstvu (Narodne novine, broj 82/13 i 148/13, 115/18, 52/21,83/22, 152/22,18/23), Pravilnika o uvjetima za osnivanje i rad zooloških vrtova (Narodne novine, broj 67/05, 135/06,102/17) i drugih propisa koji se odnose na djelatnost Ustanove.

**Članak 17.**

Ustanova ima Statut i druge opće akte.

Statutom Ustanove pobliže se uređuje djelatnost, ustrojstvo, vođenje i upravljanje, djelokrug i način rada pojedinih tijela, zastupanje i predstavljanje, odgovornost za obveze, imovina, opći akti, javnost rada te druga pitanja važna za obavljanje djelatnosti i poslovanje Ustanove.

**Članak 18.**

Statut Ustanove donosi Upravno vijeće uz prethodnu suglasnost osnivača Ustanove.

**Članak 19.**

Ova Odluka stupa na snagu osmog dana nakon objave u Glasniku Grada Karlovca.

Stupanjem na snagu ove Odluke, stavljaju se van snage Odluka o osnivanju javne ustanove AQUATIKA - SLATKOVODNI AKVARIJ KARLOVAC (Glasnik Grada Karlovca broj 03/2016) i Odluka o izmjenama i dopunama Odluke o osnivanju Javne ustanove AQUATIKA -SLATKOVODNI AKVARIJ. KARLOVAC (Glasnik grada Karlovca broj 05/16).

PREDSJEDNIK

GRADSKOG VIJEĆA GRADA KARLOVCA

Marin Svetić, dipl.ing. šumarstva, v.r.

DOSTAVITI:

1. Upravni odjel za poslove Gradonačelnika, ovdje
2. Ministarstvo poljoprivrede, Uprava za ribarstvo, Ulica grada Vukovara 78, 10000 Zagreb
3. Upravni odjel za proračun i financije, ovdje (3x)
4. Upravni odjel za gospodarstvo, razvoj grada i fondove EU, ovdje (3x)
5. Predsjednik Gradskog vijeća, ovdje
6. Dokumentacija
7. GGK
8. Zapisnik
9. Pismohrana

**O b r a z l o ž e n j e**

Javna ustanova Aquatika – Slatkovodni akvarij Karlovac nastala je u okviru projekta pod nazivom „SLATKOVODNI AKVARIJ I MUZEJ RIJEKA – KAQUARIUM“, kojeg je sufinancirala Europska unija iz Europskog fonda za regionalni razvoj u okviru Operativnog programa Regionalna konkurentnost 2007.- 2013. u iznosu 36.222.282,45 kn, a ukupna vrijednost projekta je 36.691.939,25 kn. Razdoblje monitoringa projekta je trajalo do 30.09.2021. godine.

S obzirom na prestanak razdoblja monitoringa i potrebu usklađivanja sa zakonskim propisima,

te nakon ishođene Suglasnosti Ministarstva poljoprivrede na Odluku o osnivanju Javne ustanove Aquatika – Slatkovodni akvarij Karlovac od dana 21. ožujka 2023. godine, KLASA : 324-01/24-01/88, URBROJ: 525-12/734-24-2,

predlaže se donošenje izmijenjene Odluke o osnivanju Javne ustanove AQUATIKA - SLATKOVODNI AKVARIJ KARLOVAC.

Pripremio:

Upravni odjel za gospodarstvo,

poljoprivredu i turizam

Pročelnica

Daniela Peris, stuč.spec.oec.