|  |  |  |  |
| --- | --- | --- | --- |
|  | |  |  |
| REPUBLIKA HRVATSKA  KARLOVAČKA ŽUPANIJA | |  |
|  | GRAD KARLOVAC |  |

GRADSKO VIJEĆE

KLASA:

URBROJ:

Karlovac,\_\_\_ travanj 2024. godine

P R I J E D L O G

Na temelju članka 165. Zakona o prostornom uređenju (NN 153/13, 65/17, 114/18, 39/19, 98/19, 67/23), članka 34. i 97. Statuta Grada Karlovca (Glasnik Grada Karlovca br. 09/21 – potpuni tekst, 10/22) Gradsko vijeće Grada Karlovca na \_\_\_\_\_\_ sjednici održanoj dana\_\_ travnja 2024. godine donijelo je

ODLUKU O ODOBRENJU ZAKLJUČENJA UGOVORA O IZGRADNJI PROMETNICE OD NASELJA HUSJE DO NASELJA KOBILIĆ

I

Odobrava se zaključenje Ugovora o izgradnji prometnice od naselja Husje do naselja Kobilić, između Grada Karlovca i investitora Hrvatskih voda, pravne osobe za upravljanje vodama, Ulica grada Vukovara 220, Zagreb, OIB: 28921383001, u vrijednosti radova 1.868.641,91 eura s PDV-om.

II

Grad Karlovac i Hrvatske vode, pravna osoba za upravljanje vodama, Ulica grada Vukovara 220, Zagreb, OIB: 28921383001, zaključit će ugovor o izgradnji prometnice iz točke I ove Odluke.

III

Ova odluka stupa na snagu osmog dana od dana objave u Glasniku Grada Karlovca.

PREDSJEDNIK GRADSKOG VIJEĆA

Marin Svetić, dipl.ing. šumarstva

**DOSTAVITI:**

1. Upravni odjel za poslove gradonačelnika, ovdje
2. Upravni odjel za komunalno gospodarstvo, promet i mjesnu samoupravu, ovdje
3. Upravni odjel za imovinsko pravne poslove i upravljanje imovinom, ovdje
4. Upravni odjel za proračun i financije, ovdje
5. Upravni odjel za gradnju i zaštitu okoliša, ovdje
6. Upravni odjel za prostorno uređenje i poslove provedbe dokumenata prostornog uređenja, ovdje
7. Predsjednik Gradskog vijeća, ovdje
8. Ministarstvo mora, prometa i infrastrukture, Prisavlje 14, Zagreb
9. Glasnik Grada Karlovca
10. Dokumentacija
11. Zapisnik
12. Pismohrana

**Obrazloženje**

Hrvatske vode, pravna osoba za upravljanje vodama, Ulica grada Vukovara 220, Zagreb, OIB: 28921383001, investitor je zahvata izgradnje nasipa Kupe, obaloutvrde i zaštitnog zida na lijevoj obali Kupe od naselja Selce do Rečice – 6. etapa. Radi realizacije navedenog zahvata potrebno je izgraditi zamjensku prometnicu na zaobalnoj strani budućeg nasipa, odnosno uz izgradnju nasipa u etapi 4 i zida na dijelu etape 5, od naselja Husje do naselja Kobilić, ukupne dužine 2,68 km u k.o. Donje Mekušje. Navedena prometnica će biti namijenjena za mješoviti cestovni promet koja se sastoji od kolnika i nogostupa, sustava oborinske odvodnje, opremljena prometnom signalizacijom i javnom rasvjetom. Ugovorena vrijednost radova iznosi 1.868.641,91 eura s PDV-om.

Budući da Grad Karlovac nema osigurana financijska sredstava za provedbu navedenog zahvata, predlaže se da se predmetno uređenje građevinskog zemljišta provede sukladno članku 165. Zakona o prostornom uređenju (NN 153/13, 65/17, 114/18, 39/19, 98/19, 67/23).

Zakonom o prostornom uređenju propisano je da je uređenje građevinskog zemljišta obveza jedinice lokalne samouprave i javnopravnih tijela koja prema posebnim propisima grade i/ili upravljaju infrastrukturom, odnosno da investitor komunalne infrastrukture pod uvjetima propisanim zakonom može biti i jedna ili više osoba čijem zemljištu ili građevini služi infrastruktura ako za to imaju suglasnost jedinice lokalne samouprave. Predmetna suglasnost može se dati samo osobi/osobama koje se ugovorom obvežu komunalnu, odnosno drugu infrastrukturu planiranu prostornim planom izgraditi vlastitim sredstvima u određenom roku i istu predati u vlasništvo jedinice lokalne samouprave.

Slijedom svega navedenog, u skladu s člankom 165. Zakona o prostornom uređenju (NN 153/13, 65/17, 114/18, 39/19, 98/19, 67/23), predlaže se Gradskom vijeću Grada Karlovca donošenje odluke o odobrenju zaključenja Ugovora o izgradnji prometnice od naselja Husje do naselja Kobilić, između Grada Karlovca i investitora Hrvatskih voda.

Pripremio:

Upravni odjel za imovinsko pravne

poslove i upravljanje imovinom

Službenica ovlaštena za privremeno

obavljanje poslova pročelnice Marina Golubić, dipl.iur.